*Модел међуопштинског споразума о образовању*

*заједничке службе енергетског менаџера*

 На основу члана 20. став 1. тачка 11, а у вези са члановима 88, 88а, 88г. и 88д. Закона о локалној самоуправи („Службени гласник РС“, бр. 129/2007, 83/2014 – други закон, 101/2016 – други закон и 47/2018), члана 13, члана 16. став 1. тачка 4, а у вези члана 19. Закона о ефикасном коришћењу енергије („Службени гласник РС”, број 25/2013), члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“, број \_\_\_/\_\_\_), члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“ број \_\_\_/\_\_\_)*,* члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_“, број \_\_\_/\_\_\_), општина \_\_\_\_\_\_\_\_\_\_\_\_, општина \_\_\_\_\_\_\_\_\_\_\_ и општина \_\_\_\_\_\_\_\_\_\_\_\_ , дана \_\_\_.\_\_\_.2019. године, закључују

С П О Р А З У М

О ОБРАЗОВАЊУ ЗАЈЕДНИЧКЕ СЛУЖБЕ ЕНЕРГЕТСКОГ МЕНАЏЕРА[[1]](#footnote-1) ОПШТИНА[[2]](#footnote-2)

\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ И \_\_\_\_\_\_\_\_\_\_\_\_

Предмет споразума

Члан 1.

 Имајући у виду обавезу успостављања система енергетског менаџмента на локалном нивоу и ефикаснијег и рационалнијег обављања послова, потписнице овог споразума сагласне су да, у складу са законом, статутима општина и одлукама о прихватању иницијативе за успостављање међуопштинске сарадње за образовањем заједничке службе енергетског менаџера[[3]](#footnote-3) („Службени лист општине \_\_\_\_\_\_\_\_\_\_\_\_“ број \_\_\_/\_\_\_), „Службени лист општине \_\_\_\_\_\_\_\_\_\_\_\_“ број \_\_\_/\_\_\_и„Службени лист општине \_\_\_\_\_\_\_\_\_\_\_\_“ број \_\_\_/\_\_\_), образују Заједничку службу енергетског менаџера за територије општина \_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ (у даљем тексту: Служба), удруживањем својих финансијских, просторних и кадровских потенцијала.

 Овим споразумом уређују се нарочито: назив и седиште Службе, врста, обим и начин обављања послова, начин финансирања, управљање и надзор над радом Сслужбе, приступање споразуму других јединица локалне самоуправе, поступак иступања односно одустајања од споразума јединице локалне самоуправе, права и обавезе запослених као и друга питања од значаја за оснивање, рад и престанак рада Службе, у складу са законом.

 Сви појмови у овом споразуму употребљени у граматичком мушком роду подразумевају мушки и женски природни род.

Назив, седиште и месна надлежност Службе

Члан 2.

 Назив Службе је: Заједничка служба енергетског менаџера општина \_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_.

Потписнице споразума сагласне су да Служба има седиште у општини \_\_\_\_\_\_\_\_\_\_\_\_ улица \_\_\_\_\_\_\_\_\_\_\_\_ број \_\_\_.

 Месна надлежност за обављање послова Службе простире се на подручјима свих општина потписница споразума.

Врста, обим и начин обављања послова Службе

Члан 3.

Служба, у складу са одредбама закона и статута општина потписница споразума има обавезу да: прикупља и анализира податке о начину коришћења и потрошњи енергије и трошковима енергије у објектима јавне потрошње, припрема програме и планове у складу са законским прописима, предлаже мере које доприносе ефикасном коришћењу енергије и учествује у њиховој реализацији, стара се о припреми годишњег извештаја у складу са законом, предузима и друге активности и мере прописане законом.

Поред надлежности из става 1. овог члана, Служба врши идентификацију могућности за уштеду енергије, прати стање у општини потписници споразума и иницира измене општинских прописа, у складу са законом.

У циљу обављања послова Службе, органи потписница споразума су у обавези да, на захтев, Служби доставе потребне податке.

Служба по правилу послове из своје надлежности обавља у свом седишту.

Служба може послове из своје надлежности обављати и у месту ван свог седишта.

Време и место обављања послова ван седишта одређује енергетски менаџер, у сарадњи са надлежним лицима потписница споразума.

Поред послова из става 1. овог члана, Служба обавља и друге стручне и административно-техничке послове за потребе потписница споразума као обвезника система енергетског менаџмента, односно за област општинске енергетике.

Положај Службе

Члан 4.

Служба је самостална у раду.

Службом руководи Заједнички енергетски менаџер и за свој рад и рад Службе у целини одговоран је надлежном органу сваке општине потписнице споразума за извршавање послова у чију месну надлежност ти послови спадају.

**Именовање енергетског менаџера**

**Члан 5.**

 Заједничког енергетског менаџера именују и разрешавају општинска већа свих општина потписница споразума, након спроведеног јавног конкурса, на предлог међуопштинске конкурсне комисије за именовање заједничког енергетског менаџера.

 Предлоге за именовање члана међуопштинске конкурсне комисије дају председници општина потписница споразума.

 Чланови међуопштинске конкурсне комисије морају имати стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

Општинско веће сваке општине потписнице споразума именује свог члана у међуопштинску конкурсну комисију, у року од 30 дана од дана закључења овог споразума.

По окончаном изборном поступку, међуопштинска конкурсна комисија саставља листу од највише три кандидата који су са најбољим резултатом испунили мерила прописана за именовање и доставља је општинским већима потписница споразума.

Ако међуопштинска конкурсна комисија утврди да ниједан кандидат није испунио мерила прописана за именовање, не може општинским већима потписницама споразума предложити кандидата за именовање.

Ако општинским већима потписницама споразума не буде предложен кандидат за именовање или ако општинска већа свих потписница споразума не именују предложеног кандидата, спроводи се нови јавни конкурс.

 Именовање заједничког енергетског менаџера извршиће се у року од 90 дана од дана закључења овог споразума.

За заједничког енергетског менаџера може бити именовано лице које има положен испит за енергетског менаџера за област општинске енергетике у смислу прописа којим се уређују програм обуке и испит за енергетског менаџера и лиценцу за обављање послова енергетског менаџера.

Заједнички енергетски менаџер именује се на период од пет година и може поново бити именован.

**Унутрашње уређење и систематизација** **Службе**

Члан 6.

Правилник о унутрашњем уређењу и систематизацији Општинске управе општине **\_\_\_\_\_\_\_\_\_\_\_\_**, посебних органа, служби и организација, чији саставни део су и одредбе о систематизацији радних места у Служби, обједињује начелник Општинске управе општине **\_\_\_\_\_\_\_\_\_\_\_\_** и доставља га Општинском већу општине **\_\_\_\_\_\_\_\_\_\_\_\_** на усвајање.

Унутрашња организација и систематизација радних места у Служби утврдиће се актом Општинског већа општине **\_\_\_\_\_\_\_\_\_\_\_\_** , у складу са заједничким смерницама општинских већа потписница споразума, сагласно закону којим се уређује положај запослених у јединицама локалне самоуправе, у року од 90 дана од дана закључења овог споразума.

Број и стручна спрема службеника у Служби

Члан 7.

 Потписнице споразума су сагласне да се, поред заједничког енергетског менаџера који руководи и организује рад Службе, у Служби запосле лица која имају стечено прописано образовање, радно искуство у струци, положен државни стручни испит и која испуњавају друге услове прописане за рад у органима јединица локалне самоуправе и то на пословима:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у звању саветника/вишег сарадника, број извршилаца \_\_\_ ;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_, у звању вишег референта/референта, број извршилаца \_\_\_ ;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Повећање и смањење броја запослених у Служби, врши се на основу претходне сагласности Координационог тима[[4]](#footnote-4).

Одлучивање о правима и обавезама запослених у Служби

Члан 8.

 Потписнице споразума су сагласне да о правима и обавезама из радног односа запослених у Служби, њиховим платама и накнадама, стручном усавршавању, оцењивању, дисциплинској и материјалној одговорности одлучује заједнички енергетски менаџер, у складу са законом, подзаконским актима, општима актима и правилницима општине \_\_\_\_\_\_\_\_\_\_\_\_ .

**Услови за почетак рада Службе**

**Члан 9.**

Општинска управа општине **\_\_\_\_\_\_\_\_\_\_\_\_** обезбедиће просторне, материјалне и техничке услове за почетак рада Службе у року од 60 дана од дана закључења овог споразума.

Обављање других послова за потребе Службе

Члан 10.

 Потписнице споразума сагласне су да ће Општинска управа општине \_\_\_\_\_\_\_\_\_\_\_ , за потребе Службе обављати финансијске и рачуноводствене послове, послове јавних набавки, послове управљања људским ресурсима, техничке послове, као и друге послове прописане законом.

Начин финансирања рада Службе

Члан 11.

Потписнице споразума сагласне су да се под финансијским средствима за рад Службе подразумевају средства за плате и накнаде запослених, набавку опреме, канцеларијског материјала, трошкове воде, струје, грејања, материјални трошкови (трошкови горива, регистрације возила, осигурања и сл.) и друго, као и за накнаду трошкова учињених за путне трошкове и дневнице запослених у Служби у висини и на начин прописан законом, да средства за финансирање обезбеђују у својим буџетима, сразмерно обиму послова који за њих обавља Служба, а да се финансирање рада Службе континуирано врши заједнички, применом критеријума процентуалног удела, према проценту броја становника у односу на укупан број становника свих општина потписница споразума, на основу званичних података према последњем попису становништва у Републици Србији и то:

*Табела 1. Процентуално и номинално учешеће потписница споразума*

|  |  |  |  |
| --- | --- | --- | --- |
| **Општина** | **Број становника** | **%** | **Номинални** **износи средстава** |
|  Општина \_\_\_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ |  |
| Општина \_\_\_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ |  |
| Општина \_\_\_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ |  |
| Укупно за све општине |  |  |  |

Потписнице споразума дужне су да у потпуности изврше своје обавезе и одговорне су за њихово испуњење.

Плаћање трошкова рада Службе

Члан 12.

Потписнице споразума сагласне су да општина \_\_\_\_\_\_\_\_\_\_\_\_\_\_ у којој је седиште Службе обезбеђује укупно потребна средства за рад Службе, док ће општине потписнице споразума у утврђеном проценту рефундирати финансијска средства на рачун општине у којој је седиште Службе.

 Потписнице споразума су сагласне да делове трошкова рада Службе из члана 12. споразума, општине \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ плаћају општини \_\_\_\_\_\_\_\_\_\_\_\_\_\_\_\_, у 12 месечних рата, до 10. у месецу за претходни месец, на текући рачун буџета општине \_\_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_, који се води код Управе за трезор, адреса \_\_\_\_\_\_\_\_\_\_\_\_\_\_\_, на основу испостављеног месечног обрачуна од стране општине \_\_\_\_\_\_\_\_\_\_\_\_\_\_\_\_ , осим оног дела обрачуна у погледу кога нека од општина потписница споразума изјави приговор, на начин и у року предвиђеним овим споразумом.

 Организациона јединица општинске управе општине \_\_\_\_\_\_\_\_\_\_\_\_ надлежна за послове финансија, најкасније до 5. у месецу за претходни месец испостављаће ради реализације обрачун општинама \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_, о чему ће водити уредну финансијско-књиговодствену евиденцију, у складу са законом.

Приговор на обрачун накнаде исказан у обрачуну, у целини или делимично, потписница споразума може поднети организационој јединици општинске управе општине \_\_\_\_\_\_\_\_\_\_\_ надлежној за послове финансија у року од три дана од дана пријема обрачуна.

 Организациона јединица из става 3. овог члана дужна је да размотри, одлучи и обавести подносиоца приговора у року од два дана од пријема приговора.

Месечни извештаји о трошењу средстава

Члан 13.

У циљу остваривања надзора над радом, Служба, у сарадњи са организационом јединицом општинске управе општине \_\_\_\_\_\_\_\_\_\_\_ надлежном за послове финансија, обавезна је да потписницама споразума припрема и доставља месечне извештаје о раду, са подацима о трошењу финансијских средстава за рад Службе.

Обрачун камате

Члан 14.

 За случај доцње потписница споразума у плаћању својих доспелих обавеза, општина \_\_\_\_\_\_\_\_\_\_\_\_\_ има право на камату по стопи утврђеној законом којим је утврђена висина стопе затезне камате.

Извештавање о раду Службе

Члан 15.

Руководилац службе доставља извештај о раду Службе на захтев потписница споразума, а најмање једном у шест месеци.

Извештај из става 1. овог члана садржи нарочито податке о остваривању циљева садржаних у програму и плану енергетске ефикасности, као и податке о трошењу финансијских средстава за рад Службе.

Извештај може да садржи и иницијативе за измену или доношење појединих прописа ради отклањања недостатака и ефикаснијег рада органа, односно служби.

Координациони тим[[5]](#footnote-5)

Члан 16.

У циљу ефикасније међуопштинске сарадње и надзора над радом Службе, образује се Координациони тим кога чине по један члан представник потписника споразума – начелник општинске управе или члан општинског већа[[6]](#footnote-6).

 Сваки члан Координационог тима има заменика који га замењује у случају одсутности, односно спречености да учествује у раду координационог тима.

 Члан Координационог тима и заменик који га замењује у случају одсутности, односно спречености да учествује у раду координационог тима, немају право на накнаду за свој рад у координационом тиму.

 Координационим тим се састаје најмање једном у два месеца. Седницама Координационог тима председава лице које се именује из реда чланова Координационог тима, на мандатни период од једне године.

 Одлуке се доносе већином гласова присутних чланова Координационог тима.

Задатак Координационог тима

Члан 17.

Задатак Координационог тима је да:

* прати релизацију споразума и рад Службе;
* анализира функционисање међуопштинске сарадње у области рада Службе и предлаже мере за њено унапређење;
* анализира кадровске потребе и предлаже мере за побољшање стања;
* анализира потребе за финансирањем и техничком опремљеношћу Службе и подноси иницијативе надлежним органима потписница споразума;
* разматра предлог извештаја Службе;
* предлаже решења за унапређење организације рада Службе;
* покреће иницијативу за доношење нове или за измене и допуне важеће Одлуке о образовању Службе заједничког енергетског менаџера;
* предузима и друге активности у циљу унапређења међуопштинске сарадње.

Извештај о раду Координационог тима

Члан 18.

 Координациони тим дужан је да најмање једном годишње, а најкасније до краја октобра текуће године сачини извештај о свом раду са предлогом мера и трошковима које би требало планирати у буџетима општина потписница споразума за наредну годину.

 Извештај из става 1. овог члана доставља се општинским већима потписница споразума.

Обављање административно-техничких послова за Координациони тим

Члан 19.

 Потписнице споразума сагласне су да ће Служба обављати административно-техничке послове (припрема докумената, организација састанака, умножавање материјала и сл.) за потребе Координационог тима, и то у сарадњи са надлежним службама потписница споразума.

Трајање споразума

Члан 20.

 Споразум се закључује на неодређено време и ступа на снагу даном потписивања.

Измене и допуне споразума и клаузула о приступању

Члан 21.

 Измене и допуне споразума врше се анексом у писаном форми.

 Ако постоје технички и други услови, као и ако се о томе сагласе све потписнице споразума, споразуму могу, под истим условима, приступити и друге јединице локалне самоуправе, о чему ће бити сачињен анекс уз овај споразум и којим ће бити дефинисани услови и обавезе које мора испунити нова потписница.

**Клаузула обавезности**

**Члан 22.**

За реализацију споразума, потписнице споразума су сагласне да обезбеде у својим буџетима одговарајућа финансијска средства.

Иступање из споразума и престанак важења споразума

Члан 23.

 Свака потписница споразума може тражити иступање из споразума, подношењем писаног захтева другим потписницама, најкасније шест месеци пре дана са којим споразум престаје да важи. Иступањем једне потписнице споразума, споразум престаје да важи само у односу на ту потписницу споразума, док се његово важење наставља у односу на остале потписнице споразума (све док их има најмање две).

Потписница споразума која подноси захтев из става 1. овог члана о томе обавештава министарство надлежно за локалну самоуправу.

 Потписница споразума која иступа дужна је да надокнади све доспеле, а неизмирене обавезе у року од 30 дана пре дана иступања.

Споразум може престати да важи када све потписнице постигну сагласност о одустанку од споразума, истеком рока од шест месеци од дана постизања сагласности.

У случају иступања и престанка важења споразума, потписнице се обавезују да у року од 6 месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих послова и поступака, начин преузимања послова, решавање питања статуса запослених и друга питања која се тим поводом намећу.

 Одлуке о иступању из споразума и о одустанку од споразума могу донети само скупштине општина потписница споразума.

Раскид споразума

Члан 24.

У случају да једна од потписница споразума не извршава своје обавезе, председник општине \_\_\_\_\_\_\_\_\_\_\_\_ , може оставити накнадни, примерен рок за извршење обавезе о чему је дужан, без одлагања, обавестити председнике општина \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ .

 Ако и по истеку рока из става 1. овог члана, потписница споразума и даље не извршава своје преузете обавезе, потписнице споразума су сагласне да се споразум може раскинути са том потписницом сагласном изјавом воља преосталих потписница, у року од 30 дана од дана уручења писаног обавештења о намераваном раскиду.

У случајевима раскида споразума, заједничка опрема остаје у власништву осталих потписница споразума.

Примена закона

Члан 25.

 На питања која нису уређена овим споразумом примењиваће се одговарајуће одредбе закона којим су уређени локална самуправа, буџетски систем, облигациони односи, општи управни поступак и положај запослених у јединицама локалне самоуправе.

**Језик и писмо**

**Члан 26.**

Потписнице споразума констатују да су на територији општина \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_ у службеној употреби српски језик и ћириличко писмо и да се тај језик и писмо користе у раду енергетског менаџера.

Алтернатива [за национално мешовите општине]:

Потписнице споразума констатују да су на територији општине \_\_\_\_\_\_\_\_\_\_\_\_ у службеној употреби је српски језик и ћириличко писмо и \_\_\_\_\_\_\_\_\_\_\_\_\_\_ [навести језик и писмо националне мањине] и да се ти језици и писма користе у обављању послова енергетеског менеџера за подручје општине \_\_\_\_\_\_\_\_\_\_\_\_\_.

Решавање спорова

Члан 27.

 Све евентуалне спорове који настану у току примене споразума решаваће договорно председници општина потписница споразума.

Стварна и месна надлежност суда

Члан 28.

 У случају спора који настане поводом овог споразума а који се не реши договорно, уговора се стварна и месна надлежност Основног суда у \_\_\_\_\_\_\_\_\_\_\_\_ .

**Саставни делови споразума**

**Члан 29.**

Саставни део овог споразума су одлуке скупштина општина о усвајању Споразума и то:

* Одлука Скупштине општине **\_\_\_\_\_\_\_\_\_\_\_\_** број \_\_\_\_\_\_\_ од \_\_.\_\_.2019. године,
* Одлука Скупштине општине **\_\_\_\_\_\_\_\_\_\_\_\_** број \_\_\_\_\_\_\_ од \_\_.\_\_.2019. године,
* Одлука Скупштине општине **\_\_\_\_\_\_\_\_\_\_\_\_** број \_\_\_\_\_\_\_ од \_\_.\_\_.2019. године.

Потписнице споразума констатују да су одлукама из става 1. овог члана дата овлашћења председницима наведених општина за потписивање овог споразума.

**Моменат закључења споразума**

**Члан 30.**

 Овај споразум се сматра закљученим када све скупштине општина потписница споразума својим одлукама усвоје споразум у истоветном тексту и њихови овлашћени представници – председници општина потпишу споразум.

Број примерака споразума

Члан 31.

 Споразум је сачињен у 9 (девет) истоветних примерака од којих свака општина потписница задржава по 3 (три) примерка.

Објављивање споразума

Члан 32.

Споразум се објављује у службеном гласилу сваке од општина потписница споразума.

Достављање споразума

Члан 33.

Ради вођења евиденције о закљученим споразумима о сарадњи, потписнице споразума су сагласне да је општина \_\_\_\_\_\_\_\_\_\_\_\_\_\_ у којој је седиште Службе у обавези да министарству надлежном за локалну самоуправу достави споразум о сарадњи у року од 30 дана од дана његовог закључења, као и да обавештава министарство о приступању њпорзуму, иступању из споразума и раксиду споразума.

П О Т П И С Н И Ц И :

1. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Алтернатива, у случају да општине не сматрају да је потребно организовати посебну службу енергетског менаџера: Споразум о организовању заједничког енергетског менаџера општина \_\_\_\_\_\_\_\_\_\_\_, \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_ [↑](#footnote-ref-1)
2. У овом моделу, реч ***општина*** користи се у смислу јединице локалне самоуправе, те се подједнако односи на **градове** и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-2)
3. Односно други одговарајући назив одлуке којим је покренуто успостављање међуопштинске сарадње. [↑](#footnote-ref-3)
4. Ако је образован Координациони тим. Видети напомену уз члан 16.

Алтернатива: Повећање и смањење броја запослених у Служби, врши се на основу претходне сагласности општинских већа свих потписница споразума. [↑](#footnote-ref-4)
5. **Напомена:** Потреба за постојањем овако уређеног координационог тима постоји посебно код образовања **заједничког органа**, службе или друге организације од стране **три или више ЈЛС**. [↑](#footnote-ref-5)
6. Алтернатива: друго лице – нпр. руководилац организационе јединице општинске управе или сл. [↑](#footnote-ref-6)